16/02/2022 | Administración LocalMunicipal
Fene
Secretaría
Aprobación definitiva do estudo de detalle do Camiño do Regueiro. Expediente 2020/LI002/000001

ANUNCIO Anuncio de aprobación definitiva do estudo de detalle do Camiño do Regueiro. Expediente 2020/LI002/000001 O Pleno do Concello, na súa sesión que tivo lugar o 7 de outubro de 2021 acordou desestimar as alegacións presentadas á aprobación inicial do Estudo de detalle do Camiño do Regueiro en base ao fundamentado no informe emitido polo redactor do Estudo de detalle, Alfredo Garrote Pazos, de data 06.06.2021 e aprobar definitivamente o Estudo de detalle do Camiño do Regueiro conforme ao documento de aprobación definitiva asinado, polo arquitecto Josefina Antonia Fonts Segria, colexiado do COAG o 1440, o 06.06.2021. Contra este acordo, con carácter de disposición administrativa de carácter xeral, poderá interporse directamente recurso contencioso-administrativo, ante a sala correspondente do Tribunal Superior de Xustiza de Galicia (artigo 84.1 da Lei do solo de Galicia e artigo 201.1 do seu regulamento), no prazo de dous meses que se contarán a partir do día seguinte ao da publicación deste anuncio, de conformidade co disposto no artigo 46 da Lei 29/1998, do 13 de xullo, da xurisdición contencioso-administrativa, sen prexuíxo de interpoñer calquera outro recurso que se entenda máis procedente e sexa conforme a dereito. O acordo de aprobación definitiva do estudo de detalle publicouse no Diario Oficial de Galicia núm.211 do 3 de novembro de 2021. O 20 de xaneiro de 2022 foi realizada a inscrición no Rexistro de Ordenación do Territorio e Planeamento Urbanístico de Galicia, de conformidade co disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. A documentación do estudo de detalle aprobado pode consultarse na sede electrónica do Concello de Fene no seguinte enlace: sede. fene. gal/opencms/gl/informacion/tablon/2021/ANUNCIO_PROG_20211019103005171. html De seguido publícanse as determinacións normativas do estudo de detalle aprobado conforme ao artigo 199 de Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. Fene, 11 de febreiro de 2022. O alcalde Asdo.: Juventino José Trigo Rey ANEXO ORDENACIÓN DEFINITIVA: REAXUSTE DE ALIÑACIÓNS EXPLICACIÓN DA SOLUCIÓN ADOPTADA. REAXUSTE DAS ALIÑACIÓNS PROPOSTAS NO ED. De acordo co obxecto e contido do ED explicado no apartado 3 da memoria, o formulo das aliñacións que se propón consiste en adaptar ou reaxustar á realidade da rúa existente as aliñacións establecidas polo PXOM de Fene para a rúa Camiño do Regueiro. Para conseguir este obxectivo ou finalidade, tendo en conta que en todo o trazado da rúa existen edificacións ou cerramentos a lo menos nunha das marxes, formúlase unha solución baseada nas pautas que se especifican a continuación: 1. Nos tramos da rúa na que existen elementos construídos en ambos marxes, edificacións ou cerramentos, a aliñación axústase ás liñas configuradas por estes elementos fixando como distancia entre aliñacións a existente (E). Compre sinalar que esta distancia coincide na meirande parte dos casos cós 11 metros que se establecen na planimetría do PXOM debido sen dúbida ao axuste destes elementos ao planeamento vixente e mesmo ao PXOU do ano 1985 no que xa se establecía esta mesma distancia entre aliñacións. Esta situación é a que predomina na maior parte da lonxitude da rúa coincidente co ámbito do ED.2. O outro caso que se da é o que corresponde aos tramos nos que existen cerramentos ou edificacións soamente nun dos marxes que coinciden sensiblemente coas aliñacións establecidas no PXOM. Nestes casos formúlase a aliñación na marxe contraria a 11 metros do elemento construtivo existente, axustándose ao disposto no plan xeral vixente.1. Tramo con cerramentos existentes en ambas marxes.2. Tramo con cerramento existente nun só marxe.3. Nas zonas de curvas suavízase o trazado das aliñacións respecto das formuladas no PXOM eliminando os ángulos e realizando acordos curvados entre as aliñacións adaptándose á realidade da rúa existente. Reaxuste de aliñacións en dúas curvas, nas que se suaviza o trazado e ademais aplícanse os criterios 1 e 2